**AURRETIAZKO BORONDATEEN DOKUMENTUA**

**Ni** *(egilearen izen-abizenak)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

naiz, **adinez nagusia**, eta hauek dira nire datuak: **NANa**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Telefono‑zenbakia:**\_\_\_\_\_\_\_\_\_\_\_\_\_\_\_\_\_\_\_\_\_\_

**Helbidea:** *(kalea, ataria, pisua)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Herria:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Posta-kodea:** \_\_\_\_\_\_\_\_\_\_\_\_\_\_\_\_\_\_

**Dokumentu honen egile naizen aldetik, askatasunez erabakitzeko gaitasun osoa izanik, eta hausnartzeko aukera eman didan behar beste informazio jaso ostean, HAU ADIERAZTEN DUT:**

**Nire egoera fisiko edota mentalaren ondorioz, gaitasuna galduko banu –behin betiko– nire osasun-zainketei buruzko erabakiak hartzeko, kontuan har daitezela nire balioak:**

Niretzat garrantzitsua da eustea autonomia pertsonaleko eta besteekin komunikatzeko gutxieneko gaitasunei, bai eta min fisikorik edo bestelako sufrimendurik ez izatea ere. Horregatik nahi dut nire bizitzari amaiera duina emateko behar dudan osasun-laguntza eman diezadatela, eta ondoezak ahalik gehien arintzeko neurrietara mugatzea nire tratamendua, ahalik eta bizi-kalitaterik onena izan dezadan, baita horrek nire bizitza laburtuko balu ere.

**Horregatik guztiagatik, baldin ondoko egoeraren batean banengo:**

* **Egoera terminalean edo nire bizitzaren amaieran**, areagotzen doan gaixotasun aurreratu, itzulezin eta sendaezin bat dela-eta.

* **Kalte zerebral larri eta itzulezina** (adibidez, koma itzulezina, egoera begetatibo iraunkorra, kontzientzia minimoko egoera…).
* **Edozein jatorriko dementzia, itzulezina**, larria edo oso larria den gabezia kognitibo eta funtzionala eragiten duena.

**NIRE BORONDATEA DA nire zaintzaz arduratzen den medikuak ez dezala hasi nire heriotza-prozesua luzatzen duen prozedura diagnostikorik edo terapeutikorik, eta, hasita badago, eten dezala.**

Zehazki, hauxe nahi dut jasota geratzea:

* Ez dut nahi bizi-euskarriko tratamendurik, hala nola bihotz-biriketako bizkortzerik edo aireztapen mekanikorik (arnasgailu bati konektatzea), ez eta inolako dialisi motarik ere.
* Elikagai solidoak edo likidoak irensteko zailtasunik edo ezintasunik badut, ez dut zunda nasogastrikoz edo bestelako bidez artifizialki elikatzerik edo hidratatzerik nahi. Era berean, ez dut, inola ere, ahotik hartzera behartzerik nahi.
* Ez dut kimioterapia, erradioterapia, kirurgia, odol-transfusio edo antibiotikorik nahi, horien helburu bakarra nire bizi-kalitatea hobetzea ez bada.

* Ez dut odol-analisirik edo bestelako azterketa diagnostikorik egiterik nahi, horien helburu bakarra nire bizi-kalitatea hobetzea ez bada.

**HALABER, NIRE BORONDATEA DA ni zaintzeaz arduratzen den medikuak abian jar ditzala erabilgarri dauden baliabide guztiak mina eta sufrimendua arintzeko, eta ahalik eta erosoen egoteko, baita horrek nire bizitza laburtzen badu ere.**

Zehazki, hauxe nahi dut jasota geratzea:

* Sufrimendu psikikoa edota fisikoa ahalik eta gehien arintzeko behar diren farmako guztiak ematea nahi dut.
* Sedazio aringarria ematea nahi dut, baldin eta bestela kontrolatu ezin diren eta sufrimendua eragiten didaten sintomak baditut.
* Eutanasiari dagokionez:

*□* Deskribatutako egoeretan banengo (egoera terminala, kalte zerebral larria edo dementzia larri edo oso larria) eta ez banintz gai erabakiak hartzeko, inkontziente nagoelako edo narriadura kognitibo larria dudalako –geroago deskribatuko ditut egoerak–.

Nire ustez, nire sufrimendu fisikoa eta/edo psikikoa etengabea eta onartezina izango litzateke egoera horietan, lasaitzeko inolako aukerarik ez nuke izango, eta, horregatik, ez litzateke bateragarria izango nire duintasun pertsonalarekin, nahiz eta ez adierazi, ez gogoratu, edo, beste pertsona batzuen ustez, sufrimenduaren kanpo-seinalerik ez erakutsi.

Horregatik, dokumentu hau hiltzeko laguntza ematearen nire eskaera formala izatea nahi dut, eutanasiaren prozeduraren bidez azkar, segurtasunez eta minik gabe hiltzeko.

*□* Ez dut eutanasiarik nahi, inolaz ere.

*□* Gaur egun ez dut iritzi jakinik honi buruz.

**JARRAIBIDE HAUEK ERE kontuan hartzea nahi dut:**

* Ahal izanez gero, nire bizitzaren amaiera hemen izatea nahi dut (aukera bat baino gehiago marka daiteke):

*□* Nire etxean.

*□* Ospitalean.

*□* Nire egoitza geriatrikoan edo soziosanitarioan.

*□* Tokiak berdin dit.

*□* Gaur egun ez dut iritzi jakinik honi buruz.

* Dementzia larria edo oso larria izanez gero eta nire osasun-egoera konplikatu edo larriagotuko balitz:

*□* Behar izanez gero, ospitaleko larrialdietara eraman nazatela nahi dut.

*□* Ez dut nahi ospitaleko larrialdietara eraman nazatela; betiere, nagoen tokian, izan ditzakedan molestiak arintzeko osasun-arreta ematen badidate.

*□* Gaur egun ez dut iritzi jakinik honi buruz.

* Asistentzia espiritualari eta/edo erlijio-asistentziari dagokionez:

*□* Asistentzia espirituala eta/edo nire fedearen araberako erlijio-asistentzia jaso nahi dut.

*□* Ez dut asistentzia espiritualik eta/edo erlijio-asistentziarik nahi.

*□* Une honetan ez daukat honetaz ezer erabakita.

# NIRE HERIOTZAREN OSTERAKO BORONDATEA

* Transplanterako baliagarriak izan daitezkeen organo edota ehunak emateari buruz:

*□* Nire organo eta/edo ehunak eman nahi ditut, indarrean dagoen legediaren arabera.

*□* Ez dut nire organo eta/edo ehunik eman nahi.

* Autopsia egiteko aukerari dagokionez:

*□* Ez dut eragozpenik autopsia egitearekin, baldin eta erabilgarria bada ezagutza medikorako.

*□* Ez dut nahi autopsia egiterik, legez beharrezkoa ez bada.

# AZKEN GOGOETAK

**Nire jarraibideak abian jartzeko orduan zalantzarik egon ez dadin, hasieran deskribatutako egoeren nire interpretazioa zein den argitu nahi dut, baldin eta egoera horiek baloratu ahal izateko zailtasunik egon badaiteke:**

* **Kalte zerebral larri eta itzulezina**.

Besteak beste koma itzulezinean, egoera begetatibo iraunkorrean edo kontzientzia minimoko egoeran baldin banago, nahi dut nire jarraibideak kontuan hartzea, baldin eta denbora bat igarota langile espezializatuek uste badute (probabilitate handiarekin), kontzientzia berriz itzultzen bazait ere, ondoriozko sekuelak oso larriak izango liratekeela eta horiek direla-eta ez nituzkeela izango autonomia fisiko eta/edo mentaleko baldintza minimo batzuk; izan ere, horiek gabe nire bizitza ez litzatekeela duina izango uste dut –aurrerago deskribatuko ditut egoerak–.

* **Edozein jatorritako dementzia, itzulezina, larria edo oso larria**.

Zehaztu nahi dut nire ustez dementzia larri edo oso larri batek eragin dezakeen narriadura zer den, egoera horretara helduz gero nire jarraibideak kontuan har daitezen.

* + Ezingo nituzke nire ahalmen mentalak guztiz erabili, eta ez nintzateke gai nire osasunarekin zerikusia duten erabakiak hartzeko.
  + Laguntza beharko nuke eguneroko bizitzako oinarrizko jarduerak egiteko, hala nola edatea, jatea, komuna erabiltzea, garbitzea...
  + Aldaketa emozionalak eta nortasun-aldaketak izango nituzke, eta ez nintzateke izan naizen pertsona izango.

Oinarrizko hiru baldintza horiez gain, muga hauetakoren bat izango nuke:

* + Laguntza behar izatea ibiltzeko, edo gurpil-aulkian edo ohean geratzea.
  + Nire esfinterren kontrola galtzea.
  + Hitzez komunikatzeko gaitasuna galtzea.
  + Emozionalki hurbilen ditudan pertsonak nahastea, ahaztea edo ez ezagutzea.
  + Nire inguruan gertatzen denaz ez jabetzea.

Medikuek neurtu dezakete, gainera, eskala batzuk erabilita, tartean, Reisberg-en GDS eskala (Narriadura Orokorraren Eskala) eta Reisberg-en FAST eskala (Bilakaera Funtzionalaren Estadiajea), eta eskala horietako 6 eta 7 estadioekin bat dator (7 narriadura-mailatik).

**ERA BEREAN**, hala eta guztiz ere, deskribatutakoen artean **argi eta garbi jasota ez dauden egoerak** gertatzen badira, eta horregatik **zalantzarik sortuko balitz** dokumentu hau interpretatzean, **NIRE BALIOAK KONTUAN HARTZEA NAHI DUT**, nire duintasunari eusteko beharrezkotzat jotzen ditudan autonomia fisiko edota mentaleko **gaitasun minimoei** dagokienez. Hona hemen:

* + Nire independentzia funtzionala kontserbatzea, hau da, besteen beharrik ez izatea eguneroko bizitzaren oinarrizko jarduerak egiteko, hala nola jatea, edatea, komuna erabiltzea, garbitzea…
  + Beste pertsonekin komunikatzeko eta harremantzeko gaitasunari eustea.
  + Kontrolatu ezin den sufrimendu emozional edota fisiko jasangaitzik ez izatea.

Gutxieneko gaitasun horiei eusteko gai ez banintz, uste dut ez nintzatekeela duintasunez biziko, eta horrek jasanezintzat jotzen dudan sufrimendua eragingo lidake, eta horregatik nahiko nuke dokumentu honetan hasieran deskribatutako erabakiak hartzea.

**GOGOETA HAUEK ERE KONTUAN HARTZEA NAHI DUT:**

............................................................................................................................................

............................................................................................................................................

............................................................................................................................................

............................................................................................................................................

............................................................................................................................................

............................................................................................................................................

............................................................................................................................................

............................................................................................................................................

............................................................................................................................................

............................................................................................................................................

.

Izen-abizenak (*dokumentu-egilearenak*):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

NANa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Hemen sinatzen dut\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, egun honetan: \_\_\_\_\_\_\_\_\_\_\_\_\_\_\_.

Sinadura (*dokumentu-egilearena*):